Hierdie was nou 'n baie goeie voorbeeld van wat 'n mens nie moet doen in 'n nasionale park nie. Die trein raas - die toeter blaas knaend en 'n mens hoor elke nou en dan orals in die park die trein se toeter. Die hele tyd in die trein moet 'n mens luister na die irriterende kommentaar van 'n jong laaitie wat dink sy grappies is oulik en aanmekaar die mense in die trein se trokke wil laat deelneem deur te vra dat ons moet "cheer" en arms swaai en na elke simpel grappe moet ons hoor hy is "just kidding" (oor en oor tot satwordens toe). Plaas dat ons net lekker rustig kan ry en die natuurskoon van die rit deur die woude en om die berg kan geniet.